Ѽ ѻкая́нная душѐ моя̀! рцы́ ми ны́нѣ, гдѣ̀ су́ть ѡбѣ́ты креще́нія; гдѣ̀ сочета́ніе со хрс̑то́мъ, и ѿрица́ніе сатаны̀; гдѣ̀ хране́ніе за́повѣдей бж҃іихъ; гдѣ̀ подража́ніе хрс̑ту̀ тѣле́сными и душе́вными добродѣ́тели, и́хже ра́ди хрістіа́ниномъ нареко́хся, и ѡбѣща́ніе и́ноческагѡ ѡ́браза;́ще же не́мощію тѣле́сною ѡправда́ешися: гдѣ̀ вѣ́ра, вся́кое попече́ніе на бг҃а возлага́ющая, є́юже и го́ры преставля́ти возмогла́ бы єсѝ, а́ще я́кѡ зерно̀ гору́шно стяжа́ла бы ю̀; гдѣ̀ соверше́нное покая́ніе, удаля́ющееся ѿ вся́кагѡ дѣ́ла и сло́ва лука́ва;̀ сокруше́ніе душѝ, и соверше́ннѣйшій пла́чь, кро́тость, ми́лость, чистота̀ се́рдца ѿ лука́выхъ помыслѡ́въ;́нное воздержа́ніе, уде́рживающее вся́къ у́дъ тѣлесѝ, и вся́ко разумѣ́ніе, и хотѣ́ніе недви́жимо, кромѣ̀ ну́жнагѡ употребле́нія ко спасе́нію душѝ илѝ тѣле́снѣй жи́зни;гдѣ̀ терпѣ́ніе снося́щее многоразли̂чныя скѡ́рби, ца́рствія ра́ди небе́снагѡ, є́же ѡ все́мъ благодаре́ніе; непреста́нная моли́тва; попече́ніе ѡ сме́рти; сле́зы сѣ́тованія, а́ще въ любо́вныя не дости́гла єсѝ; му́дрость по бз҃ѣ, храня́щая ду́шу ѿ сѣ́тей вра́жіихъ и супоста́тъ; цѣлому́дріе, удаля́ющееся ѿ всегѡ̀, не по бз҃ѣ быва́емагѡ, илѝ во́лею помышля́емагѡ; му́жество претерпѣва́ющее ѕла̂я, и дерза́ющее проти́ву врагѡ́въ упова́ніемъ; пра́вда, воздаю́щая коему́ждо ра́вное; смиренному́дріе, вѣ́дающее свою̀ не́мощь, и неразу́міе, и бж҃іе человѣколю́біе, и́мже изба́витися возмогла́ бы єсѝ ѿ всѣ́хъ ко́зней вра́жіихъ;гдѣ̀, безстра́стіе и соверше́нна любы̀; ми́ръ, превосходя́щъ вся́къ у́мъ, єгѡ́же ра́ди сы́номъ бж҃іимъ наре́кся бы́хъ;̂ во вся̂ и безъ̑ тѣле́сныя крѣ́пости, хотя́щій имѣ́ти мо́жетъ ѿ єди́нагѡ произволе́нія